Hinnad kasvavad kiiresti ja igas sektoris. Aga niisamuti on pidevalt tõusnud inimeste sissetulek. Üldisest kasvust soodsamad pangamarginaalid on paljudele heaks alternatiiviks üürimise asemel osta oma kodu. Parem maksta juba päris enda kodu eest.

Kuni 200 eurot võitu

Kuigi kõik on paljuski kinni detailides, näiteks omafinantseeringu suuruses ja laenu sihtotstarbes (kas kodu- või kapitalilaen), võib laias laastus tuua näitena 100 000 eurot maksva uusarenduskorteri, mille igakuine laenumakse on tüüptingimustel umbes 300–350 eurot. Samaväärse korteri saab üüriturult minimaalselt 500 eurose kuumaksega.

Suur nõudlus üürikorterite järele on pikemas perspektiivis püsiv, mis tähendab, et nende hinnatase on ka edaspidi kõrge. Lisaks on ka Euroopa Keskpanga tegevus intressimäärade madalal hoidmisel ja inflatsiooni kasvatamisel pigem laenamist soosiv tegevus.